ભારતીય ઓપનર મુરલી વિજય કાઉન્ટી ચેમ્પિયનશિપના ડિવિઝન વનના અંતિમ રાઉન્ડમાં એસેક્સ તરફથી ત્રણ મેચ રમશે. બીસીસીઆઈએ આ અંગે શનિવારે જાહેરાત કરી હતી. ધવન અને લોકેશ રાહુલ પણ ફોર્મમાં નથી આથી ઓસ્ટ્રેલિયાના પ્રવાસ અગાઉ મુરલી વિજયને પણ પોતાની દાવેદારી નોંધાવવાની તક મળી રહે. વિજય ૧૦ સપ્ટેમ્બરથી ટ્રેન્ટ બ્રિજમાં નોટિંઘમશાયરમાં શરૂ થનાર ચાર દિવસીય મેચમાં રમશે. તે પછી ૧૮ સપ્ટેમ્બરથી વોરેસ્ટરશાયર સામે અને ત્રીજી મેચ ૨૪ સપ્ટેમ્બરથી ઓવલમાં સરે સામે રમશે.